
	Comisia pentru buget, finanţe şi bănci
	
	Bucureşti,        

Nr. 22/450/23 .09.2009


Biroul Permanent

al

Camerei  Deputaţilor

Vă înaintăm, alăturat, raportul asupra propunerii legislative pentru modificarea alin.(7) al art. 120 din Ordonanţa Guvernului nr. 92/2003 privind Codul de procedură fiscală, cu care comisia noastră a fost sesizată în fond cu adresa Biroului Permanent nr. PL.x 392  din 7 septembrie 2009.
	PREŞEDINTE,

Viorel Ştefan

	Comisia pentru buget, finanţe şi bănci
	
	Bucureşti,    

Nr. 22/450/ 23.09.2009


RAPORT

asupra propunerii legislative pentru modificarea alin.(7) al art. 120 din Ordonanţa Guvernului nr. 92/2003 privind Codul de procedură fiscală
     
     Cu adresa nr.PL.x 392  din 7 septembrie 2009, Biroul Permanent conform art.95 din Regulamentul Camerei Deputaţilor, republicat, a sesizat,  spre dezbatere, Comisia pentru buget, finanţe şi bănci cu propunerea legislativă pentru modificarea alin.(7) al art. 120 din Ordonanţa Guvernului nr. 92/2003 privind Codul de procedură fiscală.
          La întocmirea raportului s-au avut în vedere avizele Consiliului Legislativ şi Comisiei juridice, de disciplină şi imunităţi. 

          Guvernul nu susţine adoptarea iniţiativei legislative.  

                          Prezenta propunere legislativă are ca obiect de reglementare modificarea alin.(7) al art. 120 din Ordonanţa Guvernului nr. 92/2003 privind Codul de procedură fiscală, în sensul stabilirii unei alte modalităţi de calcul al cotei majorărilor de întârziere datorate pentru neplata în termen a obligaţiilor fiscale, respectiv, corelarea acesteia cu dobânda de referinţă a Băncii Naţionale a României din luna decembrie a anului precedent, la care să se aplice o majorare de 50%.
Cota majorărilor de întârziere să se stabilească anual, dar să se poată modifica în cursul anului în situaţia în care rata dobânzii de referinţă înregistrează o fluctuaţie cu mai mult de 5 puncte procentuale.
                 Propunerea legislativă face parte din categoria legilor ordinare, potrivit art. 76 din Constituţia României, republicată.
            La dezbaterea propunerii legislative a participat, în conformitate cu prevederile art. 54 şi 55 din Regulamentul Camerei Deputaţilor, republicat, domnul Mihai Gogancea, Vicepreşedinte  Agenţia Naţională de Administrare Fiscală.

            La lucrările comisiei au participat  30 de deputaţi, din totalul de 32 membri ai comisiei.

            Raportul comisiei a fost adoptat cu unanimitate de voturi. 

            Propunerea legislativă a fost respinsă de Senat în şedinţa din data de 2 septembrie 2009.

            Propunerea legislativă, potrivit art. 75 din Constituţia României, republicată şi al art. 92 din Regulamentul Camerei Deputaţilor, republicat este de competenţa decizională a Camerei Deputaţilor .
                   In urma dezbaterii propunerii legislative pentru modificarea alin.(7) al art. 120 din Ordonanţa Guvernului nr. 92/2003 privind Codul de procedură fiscală, în şedinţa din data de  22 septembrie 2009, comisia propune Plenului Camerei Deputaţilor respingerea acesteia deoarece prin susţinerea acesteia s-ar anula efectul produs de aplicarea cotei de 0,1% pentru fiecare zi de întârziere, respectiv, pe de o parte, plata la termen a impozitelor, taxelor şi contribuţiilor, iar pe de altă parte, descurajarea utilizării de către contribuabilii debitori a creditului fiscal pentru finanţarea propriilor activităţi.         
	PREŞEDINTE,

Viorel Stefan
	SECRETAR,

Iuliu Nosa


            Consilier parlamentar:

Rosu Gica       
